ང་ཚོས་ཆོས་ལུགས་འདྲ་མིན་གྱི་ཆོས་པ་ཚོས་རང་རང་གི་ཆོས་ལུགས་དེ་འགྲོ་བ་མི་རྣམས་ལ་སེམས་བཟང་པོ་དང༌།གཞན་ལ་བྱམས་པ་དང་བརྩི་བཀུར།ཡང་དག་པའི་སྤྱི་ཚོགས་ཀྱི་གོ་བ་ཞིག་སྤྲོད་ཐབས་ཀྱི་རྒྱུ་ཆ་ཤིན་ཏུ་མཁོ་བ་ཞིག་ཡིན་པ་ཤེས་ན་ཆོས་ལུགས་ཚང་མ་མཉམ་རུབ་ཐོག་འཛམ་གླིང་ཞི་བདེའི་ཆེད་ལས་ཀ་བྱེད་ཐུབ།ཆོས་ལུགས་འདྲ་མིན་དག་གི་རྣམ་གཞག་དང་དངོས་ཁམས་དཔྱད་རིག་གི་ཞིབ་ཕྲའི་གནས་ཚུལ་ཤེས་ནས་རང་ཉིད་ཀྱི་བློ་གྲོས་ཙམ་འཕེལ་རྒྱས་འགྲོ་ཡང༌།གལ་ཆེ་ཤོས་ནི་ང་ཚོའི་ཆོས་ལུགས་དག་གི་དམིགས་ཡུལ་དང་དགོས་མཁོ་དེ་ངེས་པར་ཤེས་དགོས།དེར་བརྟེན་ངས་ཡིད་ཆེས་ལ་ང་ཚོས་ཆོས་ལུགས་ནང་ཕན་ཚུན་གྱི་ཞིབ་ཕྲའི་དངོས་ཁམས་དཔྱད་རིག་གི་གནས་ཚུལ་རྣམས་ཆོས་ལུགས་སོ་སོའི་ནང་མའི་གནས་སྟངས་ཡིན་པ་དེ་དག་ཟུར་དུ་ཕྱུང་ནས་ཆོས་ལུགས་ཆེ་ཁག་ཚང་མས་འཛམ་གླིང་ཞི་བདེ་བསྐྲུན་ཐབས་དང་འགྲོ་བ་མིའི་བདེ་ཐབས་ཆེད་མཉམ་རུབ་ཐོག་ཞབས་འདེགས་སྒྲུབ་ཐུབ།